Edward Thomas (Cochfarf)

Dyn busnes a gwleidydd yng Nghaerdydd oedd Edward Thomas, a adnabyddir yn gyffredin fel Cochfarf. Roedd yn ddirwestwr ac yn berchennog ar sawl tafarn goffi a gwesty. Roedd yn un o brif sylfaenwyr Cymrodorion Caerdydd yn 1885, yn rhan o bwyllgor trefnu Eisteddfod Genedlaethol Cymru Caerdydd 1899, ac fe'i etholwyd yn Faer Caerdydd ym 1902. Ymddiddorai yn Llydaw, derbynniau gylchgronnau a newyddion o Lydaw ac ymwelodd â Llydaw o leiaf naw gwaith. Bu'n llythyru gyda nifer o Lydawyr amlwg, yn cynnwys François Jaffrennou (Taldir). Dywed John Gwynfor Jones amdano ei fod yn 'esiampl hynod o'r Cymro diwylliedig na chawsai fawr o addysg ffurfiol ond a fagwyd mewn bro lle rhoddwyd gwerth ar y traddodiadau Cymraeg'.